बेंगलुरु में अरुणाचल प्रदेश के एक छात्र की अत्यधिक पानी का इस्तेमाल करने के लिए कथित तौर पिटाई की गई और उसके मकान मालिक ने उसे उसका जूता चाटने पर मजबूर किया. केंद्रीय गृह राज्‍यमंत्री किरेन रिजीजू ने मामले पर प्रतिक्रिया देते हुए इसे शर्मनाक बताया है. रि‍जीजू ने ट्वीट कर कहा, 'मेरा ऑफिस मामले को देख रहा है. एक ओर हम विदेशों में भारतीयों की सुरक्षा की बात कर रहे हैं, और दूसरी ओर अपने ही देश में ऐसी घटना दुखी करने वाली है.'